Τα παιδιά έχουν τις ίδιες ανάγκες με τους ενηλίκους ως προς τα βασικά θρεπτικά συστατικά, δηλαδή χρειάζονται όπως και εμείς τους υδατάνθρακες, τις πρωτεΐνες, τα λιπαρά, τις βιταμίνες και τα μέταλλα. Οι διαφορές στην παιδική διατροφή συνίστανται στις ποσότητες των τροφίμων και στις περιεκτικότητες των θρεπτικών συστατικών, ανάλογα με την ηλικία τους. Το σίγουρο πάντως είναι ότι και στη διατροφή όπως και σε όλα τα θέματα, τα πρώτα μας διδάγματα έρχονται από το ίδιο μας το σπίτι. Επίσης, οι διατροφικές συνήθειες χτίζονται από πολύ νωρίς, πράγμα που σημαίνει πως τα παιδιά μπορούν να αποτελέσουν από μόνα τους κίνητρο για να μαγειρεύετε συνολικά πιο υγιεινά στο σπίτι. Αν λοιπόν η δική σας διατροφή είναι ούτως ή άλλως υγιεινή και ισορροπημένη, το πιθανότερο είναι ότι δεν θα χρειαστεί να κάνετε μεγάλες προσαρμογές σε ό,τι αφορά τα παιδιά, και το σημαντικότερο είναι ότι θα μάθουν να τρέφονται υγιεινά με τον πλέον ενδεδειγμένο, αβίαστο τρόπο – μέσα από τη διατροφική ρουτίνα του ίδιου του σπιτιού τους. Μπορείτε να δείτε περισσότερες πληροφορίες και συμβουλές σχετικά με την υγιεινή παιδική διατροφή εδώ: —  Αν έχετε συγκεκριμένες απορίες και προβληματισμούς αναφορικά με τη διατροφή του παιδιού σας, καλύτερα να συμβουλευθείτε έναν πιστοποιημένο διαιτολόγο ο οποίος μπορεί να σας δώσει εξατομικευμένες συμβουλές και διατροφικές οδηγίες για το παιδί σας.